Diari Oficial de la Generalitat Valenciana


Sumari del DOGV 6195, del 29-01-2010 (2010/493)

RESOLUCIÓ de 30 de desembre de 2009, de la Conselleria d'Economia, Hisenda i Ocupació, per la qual s'accepta la cessió realitzada per la Diputació de Castelló a favor de la Generalitat de la meitat pro indivisa de l'Antic Museu Provincial situat en l'avinguda Germans Bou de 7.629,10 m² de superfície i el solar de l'antiga Beneficència, situat al carrer Prim amb una superfície de 4.357,82 m² per a destinar-los respectivament a Museu de Belles Arts i Espai d'Art Contemporani.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6195

Data del DOGV
:   29-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/493


Data del document
:   30-12-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * propietat immobiliària
    * cultura regional
    * transmissió de la propietat

RESOLUCIÓ de 30 de desembre de 2009, de la Conselleria d'Economia, Hisenda i Ocupació, per la qual s'accepta la cessió realitzada per la Diputació de Castelló a favor de la Generalitat de la meitat pro indivisa de l'Antic Museu Provincial situat en l'avinguda Germans Bou de 7.629,10 m² de superfície i el solar de l'antiga Beneficència, situat al carrer Prim amb una superfície de 4.357,82 m² per a destinar-los respectivament a Museu de Belles Arts i Espai d'Art Contemporani. [2010/493]  
La Generalitat Valenciana i la Diputació de Castelló van subscriure amb data 17 d'abril de 1998 un conveni en virtut del qual la Diputació de Castelló es comprometia a aportar a la Generalitat Valenciana per a realitzar l'Espai d'Art Contemporani de Castelló i el Museu Provincial de Belles Arts, terrenys situats en l'avinguda Germans Bou i el carrer Prim. Segons la clàusula quarta del conveni: «la propietat de les parcel·les i el que sobre elles hi ha edificat pertanyerà pro indivisa a la Generalitat i a l'Excma. Diputació Provincial de Castelló i a este efecte s'hauran d'atorgar les escriptures públiques corresponents i inscriure's els drets en els corresponents Registres de la Propietat».  
Per Acord Plenari de 10 de març de 1998, la Diputació va cedir a la Generalitat la meitat pro indivisa de l'Antic Museu Provincial situat a l'avinguda Germans Bou de 7.629,10 m² de superfície i el solar de l'antiga Beneficència, situat al carrer Prim amb una superfície de 4.357,82 m² per a destinar-los a respectivament a Museu de Belles Arts i Espai d'Art Contemporani.  
Mitjançant Resolució de la Conselleria de Cultura i Esport de 2 d'abril de 2009 es proposa l'acceptació de la cessió realitzada per la Diputació de Castelló i la seua posterior adscripció a l'empresa publica de la Generalitat Projecte Cultural de Castelló, SA.  
Consten en les actuacions que la Diputació de Castelló ha complit el que disposen els articles 109 i següents del Reglament de Béns de les Entitats Locals.   
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
D'altra banda l'article 53 al punt 3 establix que «La Generalitat podrà adscriure directament béns afectes un servici públic a les empreses mercantils que tinguen com a objecte la prestació del servici corresponent, en el capital de les quals siga exclusiva o majoritària la seua participació o la d'un organisme públic vinculat o que en depén. Queden exceptuats els immobles destinats a oficines o servicis administratius.  
Esta adscripció no comportarà, en cap cas, transmissió de la titularitat demanial, i se li atribuïxen només les necessàries facultats de gestió, administració i les correlatives obligacions de conservació, manteniment, defensa i millora.»  
En conseqüència, basant-se en l'article 44 i 53 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió de la propietat de la meitat pro indivisa dels immobles que a continuació es descriuen:  
1. Antic Museu Provincial que té 7.629,10 m² de superfície, situat en l'avinguda Germans Bou de la dita població, que confronta: nord, avinguda Germans Bou; sud, carrer Prim; est, carrer Martin Alonso; i oest, antic Jardí Botànic.   
Resultat de l'agrupació de les finques que consten inscrites en el Registre de la Propietat de Castelló 2 al tom 124, llibre 124, foli 209, finca 14167/G, inscripció 1ª amb una superfície de 6.040,96 m² i al tom 138, llibre 138, foli 235, finca 16150/G, inscripció 1ª amb una superfície de 1.588,14 m²   
Referència cadastral: 5703489YK0119L2090TB.   
2. Solar de l'Antiga Beneficència que té 4.357,82 m² de superfície, situat al carrer Prim de la dita població, que confronta: nord, carrer Prim; sud, finca matriu de què se segrega; est, carrer Marques de Cala; i oest, carrer de vianants.   
Se segrega de la finca que consta inscrita amb una superfície de 6.004,74 m² en el Registre de la Propietat de Castelló 2 al tom 359, llibre 359, foli 71, finca 34046, inscripció 1ª.   
Referència cadastral: 3737646PL7321J1123OO (Part).   
Segon  
La cessió realitzada per la Diputació de Castelló, s'efectua amb la condició de destinar els immobles a Museu de Belles Arts i Espai d'Art Contemporani.  
Tercer  
La parcel·la acceptada, s'haurà d'incorporar a l'Inventari General de Béns i Drets de la Generalitat en concepte de bé de domini públic afecte el servici públic cultural i adscrit a la a l'empresa publica de la Generalitat Projecte Cultural de Castelló, SA, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
En cap cas, l'adscripció comportarà transmissió de la titularitat demanial, sinó només l'atribució de les necessàries facultats de gestió, administració i les correlatives obligacions de conservació, manteniment, defensa i millora, de conformitat amb el que disposa l'article 53 de la Llei 14/2003 de Patrimoni de la Generalitat Valenciana. En conseqüència, Projecte Cultural de Castelló SA, haurà de fer-se càrrec de qualssevol despeses de conservació, manteniment, així com del pagament dels impostos que es deriven durant el temps en què l'immoble es mantinga adscrit a este.  
L'adscripció s'efectua durant el termini d'un any, prorrogable automàticament per períodes anuals, mentre es destinen els immobles a Museu de Belles Arts i Espai d'Art Contemporani. No obstant això, quedarà sense efecte si la participació de la Generalitat Valenciana o un organisme públic vinculat o que en depén en el capital social de Projecte Cultural de Castelló, SA deixa de ser exclusiva o majoritària o Projecte Cultural de Castelló, SA deixa de prestar el servici a què estiga afecte l'immoble.  
Quart  
Notificar la present resolució a la Diputació de Castelló i procedir a la seua publicació en el Diari Oficial de la Comunitat Valenciana en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 30 de desembre de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.